Diari Oficial de la Generalitat Valenciana


Sumari del DOGV 3788, del 07-07-2000 (2000/5268)

RESOLUCIÓ de 9 de juny de 2000, de la Conselleria d'Agricultura, Pesca i Alimentació, per la qual s'autoritza l'ajustament de la dotació de dues línies de transferències de capital del programa 714.10 Ordenació i millora de la producció pesquera.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/5268


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 9 de juny de 2000, de la Conselleria d'Agricultura, Pesca i Alimentació, per la qual s'autoritza l'ajustament de la dotació de dues línies de transferències de capital del programa 714.10 Ordenació i millora de la producció pesquera. [2000/X5268]
  
El programa 714.10, Ordenació i Millora de la Producció Pesquera, canalitza la tramitació d'ajudes a la pesca, en el finançament de la qual participen tant la Unió Europea, a través de l'Instrument Financer d'Ordenació de la Pesca, com l'administració central de l'Estat, a través del Ministeri d'Agricultura, Pesca i Alimentació, a més de la mateixa Generalitat Valenciana, la qual cofinança i gestiona a través de la Conselleria d'Agricultura, Pesca i Alimentació.
  
En l'exercici present hi ha, en aquest programa pressupostari, una nova línia de subvenció, amb una finalitat semblant, però que té dotació de crèdits propis de la Generalitat Valenciana no condicionats.
  
En aquesta data hi ha crèdit en situació jurídica i comptable de disponible en la línia nova, mentre que en la línia antiga no hi ha crèdit suficient per atendre unes obligacions degudament adquirides, que no van ser pagades fins al 31 de desembre passat i de les quals, en la liquidació del pressupost, se'n va anul·lar el crèdit que hi donava cobertura.
  
A fi de poder atendre les obligacions esmentades, cal ajustar les dotacions entre ambdues línies, que corresponen al mateix capítol i programa.
  
A la vista d'això, dels informes de l'Oficina Pressupostària o de la Intervenció Delegada en aquesta conselleria.
  
En virtut de les disposicions de l'article 21.1.b de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, i de l'article 13.1.b de l'Ordre de 16 de febrer de 2000, de la Conselleria d'Economia i Hisenda, per la qual es regula el procediment de gestió del pressupost de la Generalitat Valenciana per a 2000; i en l'exercici de la delegació de competències establida en l'article 1.d de l'Ordre de 21 d'abril de 1997, de la Conselleria d'Agricultura, Pesca i Alimentació (DOGV núm. 2.997, de 22 de maig de 1997), resolc:
  
Autoritzar l'ajustament de la dotació de dues línies de l'annex de transferències de capital del programa 714.10 Ordenació i millora de la producció pesquera, pels imports següents: